**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „Mihaila Čehova Rīgas Krievu teātris” peļņas daļu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valstij dividendēs izmaksājamo valsts sabiedrības ar ierobežotu atbildību „Mihaila Čehova Rīgas Krievu teātris” peļņas daļu” (turpmāk – Projekts) mērķis ir valsts sabiedrības ar ierobežotu atbildību „Mihaila Čehova Rīgas Krievu teātris” (turpmāk – kapitālsabiedrība) 2017.gadā gūtās peļņas novirzīšana iepriekšējo gadu zaudējumu segšanai, lai novērstu draudus kapitālsabiedrības finanšu stabilitātei, nepalielinot kapitālsabiedrībai nepieciešamo valsts budžeta dotāciju. Valsts budžetā netiktu pārskaitītas dividendes 49 031,20 *euro* apmērā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta otro daļu, [Publiskas personas kapitāla daļu un kapitālsabiedrību pārvaldības likuma](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums) [28.panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p28) trešo daļu un Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 10.punktu, kas nosaka, ka valsts kapitāla daļu turētājs priekšlikumu par dividendēs izmaksājamo peļņas daļu (procentos no kapitālsabiedrības tīrās peļņas), kas atšķiras no kapitālsabiedrības stratēģijā noteiktā, piecu darbdienu laikā pēc kapitālsabiedrības gada pārskata apstiprināšanas iesniedz Finanšu ministrijai un koordinācijas institūcijai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrības ar ierobežotu atbildību „Mihaila Čehova Rīgas Krievu teātris” (turpmāk – kapitālsabiedrība) ir valsts kapitālsabiedrība, kurā 100 procentu kapitāla daļu turētāja ir Kultūras ministrija.  Kapitālsabiedrība 2017.gadu ir noslēgusi ar 61 289 *euro* peļņu. Saskaņā ar likuma „Par vidēja termiņa budžeta ietvaru 2018., 2019. un 2020.gadam” 24.panta pirmo daļu minimālo dividendēs izmaksājamo peļņas daļu kapitālsabiedrībām, kurās visas kapitāla daļas tieši vai pastarpināti pieder valstij, 2018.gadā (par 2017.pārskata gadu) nosaka un aprēķina 80 procentu apmērā. Līdz ar to kapitālsabiedrībai par 2017.pārskata gadu būtu jāieskaita valsts budžetā dividendes 49 031,20 *euro* apmērā.  Saskaņā ar kapitālsabiedrības dalībnieku sapulces 2018.gada 27.aprīļa protokolu un kapitāla daļu turētāja 2018.gada 27.aprīļa lēmumu Nr.2.5.-3-37, izskatot jautājumu par kapitālsabiedrības gada pārskata apstiprināšanu, ir pieņemts lēmums priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Līdz ar to šobrīd lēmums par kapitālsabiedrības 2017.gada peļņas sadali nav pieņemts un peļņa nav sadalīta. 2017.gada nesadalītā peļņa atbilstoši Gada pārskatu un konsolidēto gada pārskatu likuma 20.pantam ir ietverta attiecīgā pārskata gada bilances postenī „Pārskata gada nesadalītā peļņa”.  Likuma „Par vidēja termiņa budžeta ietvaru 2018., 2019. un 2020. gadam” 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu. Noteikumu Nr.806 11.2.3.punkts nosaka, ka valsts kapitāla daļu turētājs iesniedz Finanšu ministrijai un koordinācijas institūcijai Noteikumu Nr.806 [10.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p10) minēto priekšlikumu un attiecīgu Ministru kabineta rīkojuma projektu un anotāciju, ja dividenžu izmaksa prognozētajā apmērā var radīt draudus kapitālsabiedrības finanšu stabilitātei. Saskaņā ar Noteikumi Nr.806 11.2.3.punktu ir nepieciešams samazināt dividendēs izmaksājamo peļņas daļu, ja dividenžu izmaksa prognozētajā apmērā var radīt draudus kapitālsabiedrības finanšu stabilitātei. Samaksājot dividendes 49 031,20 *euro*, var tikt apdraudēta kapitālsabiedrības finanšu stabilitāte un ilgtspēja, jo kapitālsabiedrības pašu kapitāla struktūru turpina apdraudēt ievērojamie iepriekšējos gados uzkrātie zaudējumi 259 505 *euro* apmērā. Pašu kapitāla struktūras sensitivitātes analīze uzrāda, ka pie līdzīgiem saimnieciskās darbības rezultātiem un dividenžu politikas, kas paredz 80 procentus izmaksu, sabiedrībai būtu nepieciešams papildu atbalsts pamatkapitāla palielināšanai 2021. vai 2022.gadā. Ilgtermiņa ieguldījumu pārvērtēšanas rezerve, kas ik gadu sarūk pēc atskaitījumiem saskaņā ar grāmatvedības standartiem, ir būtiska sabiedrības pašu kapitāla struktūras daļa. Koriģēts pašu kapitāls uz 2017.gada beigām, neņemot vērā ilgtermiņa ieguldījumu pārvērtēšanas rezervi, ir negatīvs lielums –55 772 *euro*. Pašu kapitāla stabilitātes nodrošināšanai nepieciešams segt iepriekšējo gadu uzkrātos zaudējumus pirms tiek lemts par sabiedrības iespējām izmaksāt dividendes. Arī kapitālsabiedrības likviditātes koeficients (0,42) liecina, ka var tikt apdraudēta kapitālsabiedrības spēja sekmīgi segt īstermiņa saistības. Turklāt 2016.gadu kapitālsabiedrība bija noslēgusi ar zaudējumiem 98 460 *euro* apmērā un saskaņā ar kapitālsabiedrības dalībnieku sapulces 2017.gada 26.aprīļa protokolu un kapitāla daļu turētāja 2017.gada 26.aprīļa lēmumu Nr.2.5.-3-40 tās valdei tika uzdots zaudējumus segt no nākamo gadu peļņas.  Kapitālsabiedrības 2017.gada darbību raksturojošie finanšu rādītāji:   |  |  |  | | --- | --- | --- | | **Rādītāji** | **Fakts 2017. pārskata gadā** | **Fakts 2016.pārskata gadā** | | Neto apgrozījums, *euro* | 1 571 015 | 1 401 531 | | Bilances kopsumma, *euro* | 875 539 | 945 070 | | Pašu kapitāls, *euro*, tai skaitā | 203 733 | 191 516 | | Pamatkapitāls | 32 845 | 32 845 | | Ilgtermiņa ieguldījumu pārvērtēšanas rezerve | 369 104 | 418 176 | | Iepriekšējo gadu nesadalītā peļņa vai nesegtie zaudējumi | -259 505 | -161 045 | | Peļņa, *euro* | 61 289 | -98 460 | | Pašu kapitāla atdeve (ROE), % | 30% | -51% | | Kopējais likviditātes rādītājs | 0.42 | 0.38 | | Saistības pret pašu kapitālu, % | 3.3 | 3.9 | | Pamatdarbības naudas plūsma, *euro* | -1 203 129 | -1 179 303 | | Valsts budžeta dotācija *euro* | 1 245 586 | 1 203 091 |   Ar kapitālsabiedrību, pamatojoties uz Kultūras institūciju likuma 23.panta otro daļu, 2015.gada 6.janvārī noslēgts līdzdarbības līgums Nr.5.1.-8-6 „Par atsevišķu valsts pārvaldes uzdevumu deleģēšanu kultūras jomā”, saskaņā ar kuru kapitālsabiedrība veic valsts deleģētus pārvaldes uzdevumus kultūras jomā, kuru ietvaros kapitālsabiedrības tiešie uzdevumi ietver sabiedrības vajadzībām nodrošināt un padarīt pieejamus daudzveidīgas un kvalitatīvas profesionālās teātra mākslas izrādes.  Attiecībā uz Eiropas Savienības dalībvalstu tiesībām veikt intervences kultūras pakalpojumu tirgū dažādu atbalsta pasākumu veidā (granti, dotācijas, projektu finansējums, nodokļu atvieglojumi), kultūras pakalpojumi ir izņēmums, kas paredzēts gan Līgumā par Eiropas Savienības darbību, gan tiek plaši piemērots Eiropas Savienības dalībvalstu praksē.Līguma par Eiropas Savienības darbību 167.pants paredz, ka „Savienība veicina dalībvalstu kultūru uzplaukumu, respektējot to nacionālās un reģionālās atšķirības un vienlaikus pievēršot uzmanību kopīgajam kultūras mantojumam. (..) Rīkojoties saskaņā ar citiem Līguma noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību”. Savukārt Līguma par Eiropas Savienības darbību 107.panta 3.punkta d) apakšpunkts nosaka, ka „atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības nosacījumus un konkurenci Savienībā tiktāl, ka tas ir pretrunā kopīgām interesēm, var uzskatīt par saderīgu ar iekšējo tirgu.” Papildus 2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Saskaņā ar Paziņojuma par valsts atbalsta jēdzienu 33. un 34.punktā noteikto kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistības darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā – „*daļa no faktiskajām izmaksām*” ir ne vairāk kā 50 procentus no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi.  Teātra repertuārā izrādes ir krievu valodā, daļai no tām nodrošinot virstitru tulkojumu latviešu valodā. Tā kā izrādes ir paredzētas vietējai mērķauditorijai, tās tiek reklamētas Latvijas teritorijā. Valodu barjeras dēļ izrādes nepiesaista ievērojamu skatītāju skaitu no citām Eiropas Savienības dalībvalstīm, līdz ar to piešķirtais valsts finansējums kapitālsabiedrībai nevar ietekmēt tirdzniecību starp dalībvalstīm un konkurenci, un šim atbalsta pasākumam (t.i., dotācijai no valsts pamatbudžeta) ir vienīgi vietēja mēroga ietekme. Ņemot vērā iepriekš minēto, ka nepastāv potenciāla ietekme uz tirdzniecību un konkurenci starpcitām Eiropas Savienības dalībvalstīm, komercdarbības atbalstu regulējošās tiesību normas nav jāpiemēro.  Sakarā ar to, ka dividenžu izmaksa var radīt draudus kapitālsabiedrības finanšu stabilitātei, Kultūras ministrija ierosina Ministru kabinetam pieņemt lēmumu, ka kapitālsabiedrības 2017.pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0 procentu apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, kapitālsabiedrība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 167 508 924 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 167 508 924 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Pieņemot lēmumu par atšķirīgu dividendēs izmaksājamo summu (nosakot 0 % likmi), valsts budžetā netiktu pārskaitīta summa 49 031,20 *euro* apmērā, bet minētā summa paliktu kapitālsabiedrības rīcībā, nodrošinot tās finanšu stabilitāti un nepalielinot kapitālsabiedrībai nepieciešamo valsts budžeta dotāciju 2018.gadā deleģēto valsts pārvaldes uzdevumu kultūras jomā īstenošanai. Atbilstoši kapitālsabiedrības dalībnieku sapulces 2017.gada 26.aprīļa protokolu un kapitāla daļu turētāja 2017.gada 26.aprīļa lēmumu Nr.2.5.-3-40 2017.gadā gūtā peļņa tiks novirzīta iepriekšējo gadu zaudējumu segšanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Katajs 67330327

[Marcis.Katajs@km.gov.lv](mailto:Marcis.Katajs@km.gov.lv)